**ATSAKYMAI**

**„METAI“ – POEMA APIE PASAULĮ KAIP HARMONINGĄ KOSMOSĄ**

K. DONELAITIS „METAI“ (ištraukos)

|  |  |
| --- | --- |
| Jau saulelė vėl atkopdama budino svietą  Ir žiemos šaltos trūsus pargriaudama juokės.  Šalčių pramonės su ledais sugaišti pagavo,  Ir putodams sniegs visur į nieką pavirto.  Tuo laukus orai drungni **gaivindami glostė**  Ir žoleles visokias iš numirusių šaukė.  Krūmai su šilais visais išsibudino keltis,  O laukų kalnai su kloniais pametė skrandas.  Vislab, kas rudens biaurybėj numirė verkdams,  Vislab, kas ežere gyvendams peržiemavojo  Ar po savo keru per žiemą buvo miegojęs,  Vislab tuo pulkais **išlindo vasarą sveikint**.     Žiurkės su šeškais iš šalto pašalio traukės.  Varnos ir varnai su šarkoms irgi pelėdoms,  Pelės su vaikais ir kurmiai šilumą gyrė.  Musės ir vabalai, uodai su kaimene blusų  Mus jau vargint vėl pulkais visur susirinko  **Ir ponus taip, kaip būrus, įgelt išsižiojo**.  Bet ir mitins jau šeimyną savo pabudint  Ir prie darbo siųst bei ką pelnyt n'užsimiršo.  Tuo pulkai jų pro plyšius išlįsti pagavo  Ir lakstydami su birbynėms **žaisti pradėjo**;  O vorai kampuos sėdėdami verpalus audė  Irgi medžiot tinklus tyloms kopinėdami mezgė.  Bet ir meškos, ir vilkai **šokinėdami džiaugės**  Ir suplėšyt ką tyloms į pagirį traukės.     Ale kokie dyvai - **nei viens** iš didelio pulko  **Verkdams ar dūsaudams mus lankyt nesugrįžo**;  Ne! **ne verkt, bet linksmintis visi susirinko**:  Nes darbai žiemos visur jau buvo sugaišę  Irgi pavasaris ant visų laukų pasirodė.  Tuo po tam pašaliai visi kribždėti pagavo  Irgi, bešūkaujant pulkams, ošims pasikėlė.  Viens storai, o kits laibai dainuoti mokėdams  Ir **linksmai lakstydams ik debesių kopinėjo**;  O kits ant šakų kopinėdams garbino dievą.  Bet ir **valgių dėl skūpų nei viens nesiskundė.**  Rūbai šio ir to didei jau buvo nudilę;  O tūls lopytą parlėkdams parnešė kuodą  Ir pasisotint ant laukų vos mažumą rado. | O štai **ir taipo parvargęs nieks nedejavo**,  Bet visi visur sumišai šokinėdami džiaugės.  Gandras su kitais kaimynais parlėkė linksmas  Ir gaspadoriškai ant kraiko tarškino snapą.  Taip besidžiaugiant jam štai jau ir jo gaspadinė  Iš šaltos gaspados vėl išlindusi rados  Ir su savo snapu **meilingą sveikino** **draugą**.  Kraiką jie visur didei sudriskusį rado;  Ogi namus naujus, užpernai tikt budavotus,  Rado ant visų kampų permier pagadintus.  Sienas ir čytus ir daug naujintelių sparų  Vėjai su sparnais nuo kraiko buvo nuplėšę.  Durys su langais ir slenksčiais buvo nupuolę;  Ogi troba visa visur iškrypusi rodės;  Todėl tuo abu, kaip reik tikriems gaspadoriams,  Vislab vėl taisyt ir provyt sukosi greitai.  Vyrs tuojaus žagarų budavonei parnešė glėbį;  O gaspadinė jo pūstynes mandagiai lopė.  Taip po tam abu, daug dirbę bei trūsinėję,  Valgį sau sužvejot pas klaną nulėkė greitai  Ir, kelias varles bei rupuižes paragavę,  **Dievui iš širdies visos vienai dėkavojo**.  **Tu žmogau niekings! mokinkis čia pasikakint**  **Ir pasisotindams gardžiaus n'užmiršk savo dievą**.     Krūmus ir girias visokios ošino dainos;  O laukus visur bei pievas skambino garsai.  Gegužės ir strazdai sumišai lakstydami žaidė  Ir sutvertojį linksmai rykaudami gyrė.  Kregždės su lengvais sparnais aukštai pasikėlė  Irgi bešūtydamos nei kulkos šaudė per orus,  O paskui valgius prastus be priprovų valgė  Ir pasivalgiusios pliuškėjo pasaką savo.  Gervins ik debesių juodų dyvinai kopinėdams  **Ir nei verkdams irgi dejuodams skambino dangų**;  Bet tai ne verksmai, kad jis taip skambina šaukdams,  Ne! **jis nor pamokint, kaip dievo didė galybė**  **Ir paukštelių balsuos yr didei stebuklinga**.  Žvirbliai su vaikais žodžius girdėdami tokius:  ,,Rods, - tarė, - mūs giminė taip jau vis šlovina dievą."  <...> |

|  |  |
| --- | --- |
| Taip besipasakojant, dyvų dyvai pasidarė.  Balsas nei nuskęstančio **sušuko nešvankiai**  Ir vis ,,gelbėkit, ak! gelbėkit“ padusėjo.  Tuo **visi pulkai to garso taip nusigando**,  Kad ir pats erelis jau kribždėti nedrįso;  Tikt šikšnosparnis dar viens su pilka pelėda  Iš biaurių pašalių pamaži pasidrąsino lįsti  Ir tikrai tyrinėt, koks strokas ten nusitiko.     Štai viens pons, puikiai rėdyts (tikt gėda sakyti),  Mislyk tikt, aukščiausių ponų viens, **prisiėdęs**  Ir visokių rinčvynių svetimų **prisikošęs**,  Voliojos ant aslos ir prasikeikdams rėkė:  Nes jis velnius ir velniūkščių kaimenę visą,  Dievą bluznydams, **taip baisiai šaukti pagavo,**  **Kad visa pekla dėl to nusigandusi rūko**  Irgi bedugniai jos bei pamotos prasivėrė.  Žinom juk visi, kaip **ponai keikdami rėkia**;  Bet ir būrai jau nuo jų mokinasi rėkaut.     ,,Kas tau, biedžiau, kenk?“ - šikšnosparnis tyrinėdams  Irgi nuskųsdams poną tą pasidrąsino klausti.  ,,Ar gumbu sergi per daugel kabiar ėdęs?  Mažu pečenkos vėl iš pilvo veržiasi laukan?  Juk ir tavo tetėns užpernai taip prisiėdęs  Su savo pusbroliais, kaip tu, pilvuodami sirgo,  Ik paskiaus jie perplyšo ir numirė baisiai.“ | Štai didpilvis šitas, tą graudenimą jausdams,  Dar daugiaus išputo ir durnuoti pradėjo:  Nes jis tuo plaukų nuo kiaušės nupešė pluoštus;  O paskui barzdos nuo smakro pusę nuplėšė  Ir su nagais kumpais savo veidą visą sudraskė.  Bet dar tai negana; jis vis pinigų graibydams  Ir **besispardydams su valgiais parmetė stalą**;  Taip kad **šunys, iš visų pašalių susibėgę,**  **Poniškus valgius ir brangius viralus ėdė**.  Bet ir to negana; jis ėmęs didelį peilį  Gerklę su stemple jau perpiaut ištiesė ranką.  Čia šikšnosparnio širdis taipo nusigando,  Kad šikšniniai jo sparnai jau lėkt n'įgalėjo;  **Ale pėlėdpalaikė, dėl to smertnai nusiminus**,  Vėl atpenč tuojaus į namą savo sugrįžo  Ir naujienas tas bei tokį dyviną trūsą,  Kad orai pikti, kasnakts dar praneša svietui  Ir dėl to žmogaus tamsoj dūsaudama verkia. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Prieš gamtą lygūs ir ponai, ir būrai:** | **Gamtos harmonija atskleidžiama vaizdingai aprašant atgimstančius augalus ir besidžiaugiančius gyvūnus:** | **Kuriami harmoningi gyvūnų tarpusavio santykiai:** | **Gyvūnai pateikiami kaip kuklumo, darbštumo, kantrumo, saikingumo ir dievobaimingumo pavyzdys:** | **Gyvūnija yra gamtos harmonijos dalis, todėl žmogus privalo iš jų mokytis...** | **Tik prabilus apie nuodėmingą žmogų atsiranda žemojo stiliaus ženklų.** | **Žmogaus nepagarba gamtai parodoma** | **Žmogus elgesys sugriauna dievišką harmoniją, tvarką ir džiaugsmą keičia chaosas** |
| Ir ponus taip, kaip būrus, įgelt išsižiojo. | gaivindami glostė;  išlindo vasarą sveikint;  žaisti pradėjo;  šokinėdami džiaugės;  nei viens verkdams ar dūsaudams mus lankyt nesugrįžo;  ne verkt, bet linksmintis visi susirinko;  linksmai lakstydams ik debesių kopinėjo. | meilingą sveikino draugą. | valgių dėl skūpų nei viens nesiskundė;  ir taipo parvargęs nieks nedejavo; Dievui iš širdies visos vienai dėkavojo;  Ir nei verkdams irgi dejuodams skambino dangų;  jis nor pamokint, kaip dievo didė galybė  Ir paukštelių balsuos yr didei stebuklinga. | Tu žmogau niekings! mokinkis čia pasikakint/  Ir pasisotindams gardžiaus n'užmiršk savo dievą. | sušuko nešvankiai;  prisiėdęs;  prisikošęs;  taip baisiai šaukti pagavo,  Kad visa pekla dėl to nusigandusi rūko;  ponai keikdami rėkia. | visi pulkai to garso taip nusigando;  Ale pėlėdpalaikė, dėl to smertnai nusiminus. | besispardydams su valgiais parmetė stalą  šunys, iš visų pašalių susibėgę,  Poniškus valgius ir brangius viralus ėdė. |